Zelene beretke (film)
<s>The Green Berets () je američki ratni film snimljen 1968. godine u režiji Johna Waynea i Raya Kellogga, poznat kao prvo važnije hollywoodsko ostvarenje posvećeno Vijetnamskom ratu, jedno od rijetkih napravljenih dok je rat još uvijek trajao, ali i kao najkontroverzniji film u Wayneovoj karijeri.</s>

<s>Temelji se na istoimenoj knjizi Robina Moorea, novinara koji je nekoliko godina ranije pratio grupu pripadnika Specijalnih snaga američke vojske (Zelenih beretki) u Južnom Vijetnamu.</s><s>Nominalni protagonist, koga tumači John Wayne, je zapovjednik jedne od jedinica Zelenih beretki koji u njene redove privremeno prima novinara (čiji lik tumači David Janssen) koji je ispočetka skeptičan prema ratu i američkoj upetljanosti u sukobe u Jugoistočnoj Aziji.</s><s>Radnja prikazuje kako mijenja mišljenje kada se iz prve ruke upozna sa opasnošću koju predstavljaju komunistički gerilci Viet Conga i njihovi pokrovitelji iz Sjevernog Vijetnama predstavljaju po stanovništvo Južnog Vijetnama, te kako sudjeluje u opasnoj misiji čiji je cilj hvatanje komunističkog generala.</s>

<s>Glavni pokretač filma je bio Wayne, motiviran dijelom svojim desničarskim i antikomunističkim stavovima, a dijelom i negodovanjem zbog toga što Hollywood, za razliku od Drugog svjetskog rata, ne želi dati otvorenu podršku svojim oružanim snagama.</s><s>Produkcija je otpočela 1966. godine, pri čemu se Wayne za pomoć obratio predsjedniku Johnsonu; on je omogućio da ekipa uživa punu logističku i tehničku podršku oružanih snaga, uključujući same Zelene beretke koje su im dale pristup svojoj bazi u Fort Benningu, odnosno opremi i tamošnjim lokacijama koje su "glumile" Vijetnam u filmu.</s><s>Kompozitor Elmer Bernstein, kome je Wayne htio povjeriti muziku, je, pak, odbio angažman zbog svojih političkih stavova i protivljenja ratu; umjesto njega je angažiran veteran Miklos Rozsa, koji je partituru velikim dijelom temeljio na popularnoj Baladi o Zelenim beretkama koja je par godina ranije bila na vrhu top-lista.</s><s>Film je bio sniman tokom 1967. godine, i zbog njega je George Takei, koji u njemu tumači lik južnovijetnamskog oficira, morao propustiti snimanje druge sezone TV-serije Zvjezdane staze gdje je tumačio lik Sulua.</s>

<s>Zelene beretke su premijeru imale upravo u trenutku kada je rat potakao izuzetno oštre podjele u američkom društvu.</s><s>Kritičari, koji su u pravilu pripadali ljevičarskoj inteligenciji koja se protivila ratu, su ga jednodnušno napali kao "plitku propagandu" i "provokaciju", a taj stav se dijelom zadržao i do danas kada ga se navodi kao jedan od najgorih filmova svog doba.</s><s>Film su kritizirali i reporteri i sami vijetnamski veterani, tvrdeći da zapravo i nije imao mnogo zajedničkog sa tadašnjom stvarnošću Vijetnama (iako će dio historičara u dijelu radnje pronaći aluzije na stvarne događaje, poput Bitke za Nam Dong 1964. godine).</s><s>Međutim, za razliku od kritike, publika je prihvatila film i producentima donijela neočekivanu zaradu, a što je Wayne često znao objašnjavati kao reakciju "patriotske" tihe većine na "izdajničke" kritike.</s><s>U nekim drugim zemljama su, pak, projekcije Zelenih beretki bile metom demonstracija i napada od strane militantnih pripadnika radikalne ljevice.</s>

<s>Uloge 
 John Wayne ...</s><s>Puk.</s><s>Mike Kirby (zapovjednik grupe)
 Jim Hutton ...</s><s>Nar.</s><s>Petersen 
 David Janssen ...</s><s>George Beckworth
 Aldo Ray ...</s><s>Zastavnik Muldoon (viši podoficir)
 Raymond St.</s><s>Jacques ... viši narednik "Doc" McGee (medicinski podoficir)
 Bruce Cabot ...</s><s>Puk.</s><s>Morgan
 Jack Soo ...</s><s>Puk.</s><s>Cai (ARVN)
 George Takei ...</s><s>Kapetan  Nim (ARVN)
 Patrick Wayne ...</s><s>Poručnik korvete Jamison (USN)
 Luke Askew ...</s><s>Nar.</s><s>Provo (Teško oružje "ali ne ako može pronaći lako")
 Irene Tsu ...</s><s>Lin
 Edward Faulkner ...</s><s>Kap.</s><s>MacDaniel
 Jason Evers ...</s><s>Kap.</s><s>Coleman
 Mike Henry ...</s><s>Nar.</s><s>Kowalski
 Craig Jue ...</s><s>Ham Chuck
 Richard "Cactus" Pryor ...</s><s>Collier (često pogrešno navođen kao Richard Pryor)
 Rudy Robbins ...</s><s>Nar.</s><s>Parks</s>

<s>Izvori</s>

<s>Vanjske veze 
 
 
 
 
 Reviewed by Dennis Schwartz</s>

<s>Američki filmovi
Ratni filmovi
Pustolovni filmovi
Akcije (filmovi)
Propagandni filmovi
Filmovi o Vijetnamskom ratu
Authority control 2</s>

